נורבגיה+לעצמאות

=Bakgrunn for Norges selvstendighet= Av: Ellen og Maria I august 1807 krevde Storbritannia at Danmark-Norge enten skulle gå i krig mot Frankrike eller utlevere hele den dansk-norske krigsflåten, som britene fryktet skulle falle i hendene på franskmennene. Danskene avslo og britene svarte med å bombe København. Danskene kapitulerte og ga britene flåten. Danmark-Norge søkte beskyttelse i en allianse med Napoleon.

Flåteranet og alliansen med Napoleon førte til at Danmark-Norge måtte ta del i fastlandsblokkaden av Storbritannia. Britene svarte med sin egen handelsblokade og sperret skipsfart mellom Nordsjøen og Skagerrak. For Norge ble dette en katastrofe. Eksport av fisk og trelast ble fullstendig lammet.Det mest dramatiske ble likevel at importen av dansk korn stoppet opp og folk begynte etterthvert å sulte. I krigs- og blokadeårene ble det seriøse interessemotsetninger mellom Danmark og Norge. Det var hungersnød og sammenbrudd i norske eksportnæring, som førte til at folk ble kritiske til det danske styret. Som en følge av at svenskene måtte gi opp Finland til Russland ble den svenske kong Gustav 4. avsatt ved et statskupp i 1809. Tronen ble overtatt av 60 år gamle Karl 13. Han hadde ingen arvinger, men de bestemte at den franske generalen, hærføreren og marskalken Jean Baptiste Bernadotte, som tok navnet Karl Johan, skulle arve han. Karl Johan forstod at Finland ikke lot seg gjenerobre og i stedet gikk han nå målbevisst inn for å erobre Norge. I krigen mot Napoleon delte han nordarmeen i to, den ene fulgte de allierte styrkene i Paris, mens den andre delen ledet han selv i et felttog mot Danmark for å tvinge den danske kongen til å gi fra seg Norge. Svenskene vant slaget og etter det jobbet de for å få til en fredsavtale. //Kieltraktaten// ble ble undertegnet natten mellom 14. og 15. Januar 1814. Om Norge sier traktaten at Danmark sier fra seg Norge til kongen av Sverige og alle hans etterkommere, men at Norge skal være en selvstendig stat i unionen. Kieltraktaten møtte blandede reaksjoner. Mange brukseiere og handelsborgere hadde økonomiske grunner hadde uttrykt sterk misnøye med unionen med Danmark. Borgere og embetsmen var ønsket om en selvstendig stat det viktigste. Likevel ble den norske motstanden mot Kielfreden sterk, spesielt siden den danske prinsen Kristian Fredrik våren 1814 gikk rundt i Norge for å prøve og overbevise nordmenn mot at det beste var norsk selvstendighet.

Da Kristian Fredrik fant ut innholdet i Kieltraktaten, utviklet han planer om et norsk nasjonalt opprør som skulle forhindre union med Norge og Sverige. Dersom opprøret lyktes ville Kristian Fredrik først bli konge i Norge og så bli konge i Danmark som han hadde arverett til. Men på grunn av at folket var påvirket av opplysningstidas tanker, så ville de ikke ha en eneveldig konge. De ville at han skulle velges av folket etter prinsippet om folkesuverenitet, og de ble enige om at det skulle lages en riksforsamling, som skulle utarbeide en grunnlov og så velge landets konge.

I februar 1814 skulle folket velge riksforsamlingen. 10. April møttes 112 representanter i riksforsamlingen, som ble holdt på Eidsvoll Verk. De skulle utarbeide grunnloven.

= = = 5 på gata = Spørsmål
 * 1) Dansk union eller svensk union? Selvstendighetspartiet eller Unionspartiet?
 * 2) Hva synes du om kong Kristian Fredrik?
 * 3) Hva betyr grunnloven for deg?

Ola Hansen 1. Svensk! Nordmennene har vært under Danmark lenge nok. Nå er det på tide at vi får vår selvstendighet. 2. Kong Kristian Fredrik er slu, han prøver å lure Norge tilbake til Danmark. Ved smisk med embetsmenn ble han valgt til konge slik at han kan forene Norge med Danmark når han til sin tid blir konge også der. 3. Grunnloven vår er norsk. Endelig får vi bestemme selv, med den mest demokratiske grunnloven i Europa.

Anders Paus 1. Unionspartiet på meg. En svensk union vil være et skritt i riktig retning. Spesielt etter den katastrofale krigen. Danmark sin utenrikspolitikk er jo håpløs for oss handelsmenn. 2. Kong Kristian Fredrik vet jeg ikke mye om. Han har visst blitt valgt til konge i Norge, men for min del vil jeg helst at kongen skal være av skikkelig norsk blod. 3. Grunnloven er vår. Den første ordentlige vi har, og den skal nok gi oss en norsk konge.

Kristin Lavransdotter 1. En svensk union er det min mann ønsker og derfor tror jeg Norge ville hatt godt av det. Frihet fra Danmark, under et selvstendig styre med felles konge med Sverige. 2. Kong Kristian Fredrik er dansk. Han burde ikke blitt konge i Norge han kommer til å føre oss tilbake til en dansk union. 3. Grunnloven skal sikre vår selvstendighet i unionen med Sverige håper jeg. Selv om det ikke virker helt slik siden vi har vår egen konge nå som snart blir konge i Danmark óg.

Margrethe Thorvaldsdotter 1. Dansk, vår union med Danmark er flere hundre år gammel og den har fungert aldeles utmerket. Min mann har selv fått en flott utdannelse i København. 2. Kong Kristian Fredrik, er en flott mann. Selv om han er ung er jeg overbevist om at han kommer til å bli en god konge for Norge. 3. Grunnloven er noe norsk som vi har laget selv. Den betyr mye for meg, jeg er sikker på at Kongen vil sørge for at vi får beholde den.

Mads Rasmussen 1. Jeg er selv tilhenger av Selvstendighetspartiet, Norges selvstendighet og en mulig union med Danmark. Danmark-Norge har vært en godt samvirke i 400 år. 2. Kong Kristian Fredrik er en god venn, han er svært dannet og hyggelig. Selv er jeg utdannet i København for en tid tilbake og hørt meget fint om han der. 3. Grunnloven betyr meget for meg. En norsk grunnlov gjør meg stolt.